**Preliminarna agenda Omladinskog događaja:**

**1. dan (8. jul 2015.) - “Polaganje kostiju”**

Velika volonterska akcija sa ciljem ilustrovanja razmjere života izgubljenih u Srebreničkom genocidu 1995. godine. Kosti će polagati naši mladi učesnici zajedno sa drugim dobrovoljcima koji će uključivati NVO predstavnike, udruženja žrtava, predstavnike medija, i bosanske građane koje je na djelovanje pozvao CPI i naša

mreža.

**2. dan (9. jul 2015.): Glavni govornici, svjedočanstva**

*- Glavni govornici*

 Mediji i socijalna promjena

 Srebrenički genocid i memorijalizacija

 Izgradnja mira i prevencija genocida

 Preživjeli i spasioci: pogled izbliza

**3. dan (10. jul 2015.): Prevencija genocida i moralna hrabrost**

*1) Sesija o prevenciji genocida*

Predstavnici UN kancelarije Specijalnog predstavnika za prevenciju genocida (OSAPG) će realizovati posebnu tematsku sesiju o prevenciji genocida.

*2) Omladinska radionica “Heroji u nastajanju” (iz CPI projekta ‘’Obični Heroji’’)*

Ove multimedijalne i interaktivne omladinske radionice koriste priče običnih ljudi iz Ruande, Holokausta, Kambodže i BIH koji su prevazišli etničke, socijalne i vjerske podjele kako bi spasili živote svojih prijatelja, komšija ili stranaca u vremenu konflikta i genocida. Ove priče služe kao alat za edukaciju mladih o ponašanju

spasilaca i moralnoj hrabrosti, Ove radionice su takođe dizajnirane da edukuju mlade o jačini koju ima socijalni uticaj, aktivno nasuprot pasivnom posmatranju, diskriminacija i grupna kretanja.

*3) Bdijenje*

Omladina i drugi volonteri će se također skupiti za posebno bdijenje uz svijeće dok se tabuti budu unosili u memorijalni centar Potočari u Srebrenici kako bi se pripremili za ukop i komemoraciju narednog dana.

**4. dan (11. jul 2015.): Srebrenička komemoracija**

Učesnici omladinskog događaja će prisustvovati 20. komemoraciji Srebreničkog genocida.

**II. Razultati projekta i održivost**

*Stalna umjetnička instalacija i memorijal u Srebrenici:* Nakon komemoracije, lokalni umjetnici će dizajnirati stalnu umjetničku postavku koristeći 100.000 ručno izrađenih kostiju. Postavka će biti smještena u memorijalnom centru Potočari kao stalni spomenik žrtvama genocida iz 1995. godine. Opština Srebrenica će se pobrinuti za održavanje postavke.